b'\n_START_ARTICLE_\nGeob\xc3\xa0cter\n_START_SECTION_\nHist\xc3\xb2ria\n_START_PARAGRAPH_\nL\'esp\xc3\xa8cie\xc2\xa0Geobacter metallireducens va ser a\xc3\xafllada per primera vegada per\xc2\xa0Derek Lovley\xc2\xa0l\'any 1987 en sediments de sorra del riu\xc2\xa0Potomac a Washington DC. La primera soca va ser anomenada GS-15.\n_START_SECTION_\nAplicacions\n_START_PARAGRAPH_\nL\'habilitat dels\xc2\xa0Geob\xc3\xa0cter\xc2\xa0contaminants org\xc3\xa0nics (olis) i materials radioactius produint\xc2\xa0di\xc3\xb2xid de carboni com a producte de rebuig ha estat emprada per netejar vessaments de petroli subterranis i per a la precipitaci\xc3\xb3 d\'urani de les aig\xc3\xbces subterr\xc3\xa0nies.\xc2\xa0Els\xc2\xa0Geob\xc3\xa0cter metabolitzen el material mitjan\xc3\xa7ant la creaci\xc3\xb3 de\xc2\xa0pili el\xc3\xa8ctricament conductors entre el seu cos i el material del qual s\'alimenten._NEWLINE_M\xc3\xbaltiple esp\xc3\xa8cies de\xc2\xa0Geobacter\xc2\xa0han estat fetes servir per cooperar en la\xc2\xa0metabolitzaci\xc3\xb3\xc2\xa0d\'una mescla de subst\xc3\xa0ncies qu\xc3\xadmiques que cada una de les esp\xc3\xa8cies no hauria pogut processar sola. En pres\xc3\xa8ncia d\'etanol i fumarat de sodi, G. metallireducens\xc2\xa0trencar la mol\xc3\xa8cula d\'etanol, generant un exc\xc3\xa9s d\'electrons que s\xc3\xb3n transferits a G. sulfurreducens\xc2\xa0mitjan\xc3\xa7ant "nanofils" entre diferents bacteris d\'aquesta esp\xc3\xa8cie, fet que possibilita la separaci\xc3\xb3 dels ions del fumarat de sodi. El nanofils estan fets de prote\xc3\xafnes amb una conductivitat semblant a la dels metalls.\n_START_SECTION_\nC\xc3\xa8l\xc2\xb7lules de combustible\n_START_PARAGRAPH_\nLa producci\xc3\xb3 de l\'electricitat durant aquest proc\xc3\xa9s va encaminar els cient\xc3\xadfics a teoritzar que els\xc2\xa0Geob\xc3\xa0cter podrien actuar com a c\xc3\xa8l\xc2\xb7lula de combustible vivent que podria convertir biomassa en\xc2\xa0electricitat. Les aplicacions potencials existeixen en el camp de la\xc2\xa0nanotecnologia per a la creaci\xc3\xb3 de nanofils bacterians\xc2\xa0en circuits molt petits i dispositius electr\xc3\xb2nics. El nanofils podrien ser connectats, creant una xarxa electr\xc3\xb2nica microsc\xc3\xb2pica.\n_START_SECTION_\nBiodegradaci\xc3\xb3 i bioremediaci\xc3\xb3\n_START_PARAGRAPH_\nLa\xc2\xa0biodegradaci\xc3\xb3 microbiana de contaminants org\xc3\xa0nics \xc3\xa9s de gran import\xc3\xa0ncia mediambiental i implica reaccions bioqu\xc3\xadmiques noves i intrigants. En particular, durant molt de temps es va dubtar que els\xc2\xa0hidrocarburs i els compostos halogenats\xc2\xa0poguessin ser degradats anaer\xc3\xb2bicament, per\xc3\xb2 l\'a\xc3\xafllament de bacteris ana\xc3\xa8robics desconeguts fins aleshores que degraden hidrocarburs i deshalogenen compostos mitjan\xc3\xa7ant reducci\xc3\xb3, han\xc2\xa0documentat aquests processos a la natura. Reaccions bioqu\xc3\xadmiques mai descrites abans van ser descobertes, habilitant les respectives vies metab\xc3\xb2liques, per\xc3\xb2 el progr\xc3\xa9s en la comprensi\xc3\xb3 molecular d\'aquests bacteris va ser alentit degut a l\'abs\xc3\xa8ncia de sistemes gen\xc3\xa8tics per a la majoria d\'ells. Tanmateix, m\xc3\xa9s tard diverses seq\xc3\xbc\xc3\xa8ncies gen\xc3\xb2miques completes esdevenien disponibles per aquests bacteris. El genoma del bacteri G. metallireducens\xc2\xa0degradant d\'hidrocarburs i reductor de ferro (accessi\xc3\xb3 n\xc3\xbam. NC_007517) va ser determinat l\'any 2008. El genoma va revelar la pres\xc3\xa8ncia de gens que codifiquen deshalogenases reductores, suggerint un ample espectre deshalogenant. A m\xc3\xa9s, les seq\xc3\xbc\xc3\xa8ncies del genoma van proporcionar idees sobre l\'evoluci\xc3\xb3 de la deshalogenaci\xc3\xb3 reductora i les diferents estrat\xc3\xa8gies utilitzades per a l\'adaptaci\xc3\xb3 a diferents\xc2\xa0n\xc3\xadnxols ecol\xc3\xb2gics._NEWLINE_Les esp\xc3\xa8cies\xc2\xa0Geobacter\xc2\xa0s\xc3\xb3n sovint els organismes predominants quan la\xc2\xa0transfer\xc3\xa8ncia d\'electrons\xc2\xa0extracel\xc2\xb7lular \xc3\xa9s un proc\xc3\xa9s de\xc2\xa0bioremediaci\xc3\xb3\xc2\xa0important\xc2\xa0en entorns d\'aig\xc3\xbces vadoses. Per aix\xc3\xb2, en el camp de la\xc2\xa0biologia de sistemes una via d\'abordatge per a la comprensi\xc3\xb3 i optimitzaci\xc3\xb3 de la bioremediaci\xc3\xb3 amb esp\xc3\xa8cies Geobacter\xc2\xa0ha estat iniciada amb l\'objectiu definitiu de desenvolupar models\xc2\xa0in silico\xc2\xa0que puguin pronosticar el creixement i metabolisme dels\xc2\xa0Geob\xc3\xa0cter\xc2\xa0en una diversitat de condicions d\'aig\xc3\xbces vadoses. Els genomes de m\xc3\xbaltiples\xc2\xa0esp\xc3\xa8cies\xc2\xa0Geob\xc3\xa0cter\xc2\xa0han estat sequenciats. Tamb\xc3\xa9 s\'han realitzat estudis funcionals\xc2\xa0fisiol\xc3\xb2gics i gen\xc3\xb2mics ben detallats d\'una de les esp\xc3\xa8cies, G. sulfurreducens. Els models gen\xc3\xb2mics de diverses esp\xc3\xa8cies\xc2\xa0Geob\xc3\xa0cter\xc2\xa0que s\xc3\xb3n capa\xc3\xa7os de pronosticar les respostes fisiol\xc3\xb2giques sota condicions mediambientals diferents tamb\xc3\xa9 estan disponibles. En el camp de la bioremediaci\xc3\xb3 de residus radioactius, l\'an\xc3\xa0lisi quantitativa de nivells de gen transcrits durant la bioremediaci\xc3\xb3 in situ\xc2\xa0d\'urani\xc2\xa0va demostrar que \xc3\xa9s possible seguir\xc2\xa0\xc3\xadndexs de metabolisme in situ i l\'estat\xc2\xa0metab\xc3\xb2lic dels\xc2\xa0Geob\xc3\xa0cter en aig\xc3\xbces vadoses.\n_START_SECTION_\nCultura popular\n_START_PARAGRAPH_\nEls Geob\xc3\xa0cter apareixen en el primer episodi de la tercera temporada de ReGenesis.\xc2\xa0Els\xc2\xa0Geob\xc3\xa0cter\xc2\xa0han esdevingut una icona per ensenyar\xc2\xa0electrog\xc3\xa8nesi\xc2\xa0microbiana i les\xc2\xa0c\xc3\xa8l\xc2\xb7lules de combustible microbianes.\xc2\xa0'